Landmand Poul Christensen er en tilfreds mand. Efter Ryå ved Aabybro er blevet grødeskåret, er hans marker ikke længere i fare for at blive oversvømmet ved et eventuelt skybrud. - Det er da rart at se, at der bliver gjort noget. Nu har det på stået i 20-30 år, siger Poul Christensen til TV2/Nord. Han har været vant til, at Ryå har ødelagt store dele af hans høst. Senest for 14 dage siden, hvor han måtte opgive høsten af sine korn ned mod åen, fordi marken var oversvømmet. Jammerbugt Kommune har i år grødeskåret Ryå mere, end de plejer - og først hvis den tendens fortsætter lægger Poul Christensen sin frygt for skybrud helt til side. - Hvis de lader det stå til igen, så får vi det samme problem næste år, slutter Poul Christensen.

Referat:
Ryå er blevet grødeskåret mere end normalt, og det betyder, at vandstanden ved åen omkring Poul Christensens marker er faldet med en meter.